Jazz raikaa Kööpenhaminan klubeilla, eletään sotien välistä 1930-lukua. Maren, köyhän perheen tyttö, tuntee elämän sykkivän suonissaan mutta nuoren naisen elämänjano on yhteiskunnalle liikaa.
Jazz raikaa Kööpenhaminan klubeilla, eletään sotien välistä 1930-lukua. Maren, köyhän perheen tyttö, tuntee elämän sykkivän suonissaan mutta nuoren naisen elämänjano on yhteiskunnalle liikaa. Maren leimataan huonotapaiseksi ja hänet sijoitetaan Sprogøn saarelle laitokseen, joka on tarkoitettu henkisesti heikoille ja yhteiskuntaan sopeutumattomille naisille. Saarella Maren solmii ystävyyssuhteen kanssasisarensa Sørinen kanssa ja naiset alkavat kapinoida – kauaskantoisin ja kohtalokkain seurauksin. Malou Reymannin väkevä draamaelokuva kuvaa kappaleen tummasävyistä Tanskan historiaa ja sitä kuinka yhteiskunta petti aikansa kesyttämättömät naiset. Kesyttämätön (Ustyrlig) palkittiin parhaan pohjoismaisen elokuvan palkinnolla Göteborgin elokuvajuhlilla 2023. Ikäraja 12 Kesto 134 min Ensi-ilta 4.8.2023 Kino Helioksen ohjelmistossa nähdään tuoreimpia ensi-iltaelokuvia niin aikuisille kuin koko perheellekin. Kino Helioksen näytöspäivät ovat tuttuun tapaan Malmitalon Pienessä salissa keskiviikkoisin, perjantaisin ja lauantaisin klo 15 ja 18 (viikoittaiset muutokset mahdollisia).